**

# Materiál na rokovanie

**Hospodárskej a sociálnej rady SR**

# dňa 15.8.2016

 **K bodu č. 26)**

**Stanovisko k**

**návrhu zákona, ktorým sa mení a dopĺňa zákon č. 563/ 2009 Z. z. o správe daní (daňový poriadok) a ozmena doplnení niektorých zákonov v znení neskorších predpisov**

**Všeobecne k návrhu:**

Cieľom návrhu podľa predkladateľa je zefektívniť inštitút predbežného opatrenia, ako nástroja na potláčanie daňových podvodov, a prípadné následné vymáhanie pohľadávky v exekučnom konaní. Upravuje sa vytýkacie konanie tak, aby správca dane mohol z úradnej moci odstrániť nedostatky podaného daňového priznania, ktoré nemajú vplyv na výšku dane, ak má správca dane k dispozícii potrebné údaje na ich odstránenie. V prípade neodstránenia nedostatkov, ktoré majú vplyv na výšku dane alebo uplatnený nárok, správca dane môže vyrubiť daň skráteným konaním – vyrubovacím rozkazom. Nadväzne na to sa zavádza inštitút skráteného vyrubovacieho konania s možnosťou podania proti vyrubovaciemu rozkazu odporu.

Z dôvodu zefektívnenia výkonu daňovej exekúcie prikázaním pohľadávky z účtu vedeného v banke sa medzi daňovými exekútormi a bankami zavedie elektronická komunikácia, ktorej podmienky budú upravené dohodou uzavretou medzi Finančným riaditeľstvom SR a záujmovým združením bánk. Upravujú sa niektoré ustanovenia daňového poriadku na základe poznatkov z praxe tak, aby sa zefektívnila správa daní.

Návrh zákona nemá dopady na rozpočty samospráv.

**Pripomienky k návrhu:**

ZMOS vzhľadom na to, že návrh nebol predložený ako predbežná informácia v medzirezortnom pripomienkovom konaní uplatnilo k návrhu zákona zásadnú pripomienku nad rámec návrhu k § 53, ktorej cieľom bolo, aby Finančná správa Slovenskej republiky zverejňovala na svojom webovom sídle údaje o výške poukázaných finančných prostriedkov z dane z príjmov fyzických osôb pre obce najneskôr do 10 kalendárneho dňa bežného mesiaca. ZMOS od zásadnej pripomienky ustúpil s podmienkou, že bude riešená v budúcnosti.

**Záver:**

ZMOS navrhuje, aby HSR SR odporučila návrh na rokovanie vlády SR

**Michal Sýkora**

 **predseda ZMOS**